  Наталья Тетерина 26-тӥ толсуре «Ижевская винтовка» нылкышноослэн 15 иськеме бызьылонэнызы кутскиз. Со сярысь Удмуртиысь физкультурая, спортъя но егитъёсын ужан политикая министерстволэн пресс-службаез ивортэ. Нылкышноослэн ӵошатсконзы 11 часын кутскиз. 14 часын воргоронъёс стартэ потозы, спортсменъёс 10 иськемъем спринтэз бызёзы. «Ижевская винтовка» улсын ортчись вань ӵошатсконъёсы учкисьёс Ижкарысь дунтэк автобусъёсын быгатозы. Автобуслэн ветлон радлыкез: 26-тӥ толсуре 10:30 – «Микрорайон Север» дугдылонниысен Демидов нимо огъетозь; 13:15 – Демидов нимо огъетысен «Микрорайон Север» дугдылонниозь; 13:30 – «Микрорайон Север» дугдылонниысен Демидов нимо огъетозь; 15:30 – Демидов нимо огъетысен «Микрорайон Север» дугдылонниозь. 27-тӥ но 28-тӥ толсуре 10:30 – «Микрорайон Север» дугдылонниысен Демидов нимо огъетозь; 13:15 – Демидов нимо огъетысен «Микрорайон Север» дугдылонниозь. 29-тӥ толсуре 10:30, 11:30, 12:30, 13:30, 14:30, 15:30 – «Микрорайон Север» дугдылонниысен Демидов нимо огъетозь; 11:00, 12:00, 13:00, 14:00, 15:00, 16:00, 16:30 – Демидов нимо огъетысен «Микрорайон Север» дугдылонниозь. Биатлонъя Демидов нимо огъетэ лыктыны быгатымтэ муртъёс ӵошатсконэз Удмуртиысь спортъя министерстволэн  меӵак эфирын учкыны быгатозы. Тодэ вайытом, нылкышно стартъёсы Ижкаре кык ар вис карыса берыктӥзы.  Тегъёс: Спорт Ижкар Биатлон Удмуртия Ижевскаявинтовка  